Αλκέτας Α΄ της Ηπείρου

Ο Αλκέτας Α΄ (... - 370 π.Χ.) ήταν βασιλιάς των Μολοσσών στην Ήπειρο, κατά την ύστερη κλασική εποχή. Ήταν γιος και διάδοχος του βασιλιά Θαρύπα.Παυσανίας, «Ελλάδος περιήγησις», 1.11Πλούταρχος, «Βίοι Παράλληλοι: Πύρρος», §1 Κατά τη διάρκεια της βασιλείας του ενισχύθηκαν τα φιλοαθηναϊκά αισθήματα του κράτους του, ενώ ήταν ο πρώτος βασιλιάς που παρέδωσε το σκήπτρο του σε διπλή βασιλεία.

 Βιογραφικά στοιχεία 
Το 385 π.Χ. ο Αλκέτας για άγνωστους λόγους βρέθηκε εξόριστος στην αυλή του Διονυσίου Α΄, τυράννου των Συρακουσών. Ο τελευταίος επιθυμούσε να διασφαλίσει την κυριαρχία του στην Αδριατική και στο Ιόνιο πέλαγος. Προκειμένου να καταστήσει την Ήπειρο ασφαλή για τα πλοία του, θεώρησε συμφέρον να τοποθετήσει στο θρόνο της χώρας κάποιο φιλικά προσκείμμενο σε αυτόν πρόσωπο. Ο Αλκέτας ήταν εκείνος που τον βοήθησε να έρθει σε συμφωνία με τους Ιλλυριούς. Ο Διονύσιος έστειλε τελικά 2.000 Έλληνες οπλίτες και 500 πανοπλίες στα στρατεύματα του ηγεμόνα των Ιλλυριών, Βαρδύλι, ώστε να επιτεθούν στους Μολοσσούς. Ολόκληρη η περιοχή λεηλατήθηκε, ενώ 15.000 άνθρωποι έχασαν τη ζωή τους.Διόδωρος ο Σικελιώτης, «Ιστορική Βιβλιοθήκη», 15.13 Τελικά επενέβη η Σπάρτη, υπό τις διαταγές του βασιλιά της, Αγησιλάου, και με τη βοήθεια των Θεσσαλών, των Μακεδόνων και των ίδιων των Μολοσσών, εκδιώχθηκαν οι Ιλλύριοι από την Ήπειρο. Ωστόσο ο Αλκέτας ανήλθε και πάλι στο θρόνο.

Ο Αλκέτας διατηρούσε φιλία με τον Αθηναίο πολιτικό και στρατιωτικό Τιμόθεο. Σαν αποτέλεσμα, μετά την προσχώρηση των Κερκυραίων, των Κεφαλληνών και των Ακαρνανών στη Δηλιακή Συμμαχία, οι Μολοσσοί δεν δίστασαν να ακολουθήσουν το παράδειγμά τους.Encyclopaedia Britannica, 11η έκδοση, 1911, λήμμα Delian League  Έτσι ο Αλκέτας συνέχισε την φιλοαθηναϊκή πολιτική του πατέρα του. Όταν δε ο Τιμόθεος οδηγήθηκε σε μία περίσταση στα δικαστήρια, τόσο ο Αλκέτας όσο και ο Ιάσων ο Φεραίος, ηγεμόνας της Θεσσαλίας, έσπευσαν στην Αθήνα να υπερασπιστούν τις θέσεις του Τιμόθεου, συμβάλλοντας στην αθώωσή του.Δημοσθένης, «Κατά Τιμοθέου», Σύνδ.

Μετά το θάνατο του Αλκέτα ο νέος βασιλιάς επρόκειτο να επιλεγεί ανάμεσα στους δύο γιους του, Νεοπτόλεμο και Αρύββα. Μετά από σφοδρή διαμάχη δεν βρέθηκε λύση στο ζήτημα και κατ' επέκταση οι δυο τους συμφώνησαν να διαιρέσουν το βασίλειο και να συμβασιλέψουν. Ήταν η πρώτη φορά στην ιστορία της χώρας που εγκαταστάθηκε διπλή βασιλεία.

 Χρονολόγιο 
 Έτος Γεγονός  Γέννηση του Αλκέτα Α΄, γιου του βασιλιά των Μολοσσών, Θαρύπα. 404 π.Χ. Λήξη του Πελοποννησιακού Πολέμου με ήττα των Αθηναίων.  Ο Αλκέτας καταφεύγει στη Σικελία. 385 π.Χ. Ανάληψη της εξουσίας από τον Αλκέτα με τη βοήθεια του τυράννου των Συρακουσών, Διονυσίου Α΄. 375 π.Χ. Προσχώρηση των Μολοσσών στην Β' Αθηναϊκή Συμμαχία. 373 π.Χ. Επίσκεψη του Αλκέτα στην Αθήνα, ώστε να υπερασπιστεί το φίλο του, στρατηγό και πολιτικό Τιμόθεο. περ. 370 π.Χ. Θάνατος του Αλκέτα. Το θρόνο μοιράζονται οι δυο γιοι του, Νεοπτόλεμος και Αρύββας.

 Δείτε επίσης 
 Δυναστεία των Αιακιδών
 Αρχαία Ήπειρος 
 Κλασική εποχή

 Παραπομπές 

 Βιβλιογραφία 
Αρχαίες πηγές
 Δημοσθένης, «Κατά Τιμόθεου», Αγγλικά
 Διόδωρος ο Σικελιώτης, «Ιστορική Βιβλιοθήκη» (Αγγλικά  Αρχαία ελληνικά και γαλλικά)
Παυσανίας, «Ελλάδος περιήγησις», Αρχαία Ελληνικά, Αγγλικά
 Πλούταρχος, «Βίοι Παράλληλοι:Πύρρος» (Αρχαίο κείμενο   Αγγλικά) 
Σύγχρονη βιβλιογραφία


Κατηγορία:Βασιλείς της Δυναστείας των Αιακιδών